Hej Bolius  
  
Hvad skal man ca. Regne med i udgift til byggesagkyndiges honorar ifb med nybyggeri?  
  
mvh Tina B


Nybyggeri - udgift til byggesagkyndig?
Kære Tina B


Det kommer helt an på hvor kompliceret byggeriet er og hvilke opgaver i forbindelse med byggeriet den byggesagkyndige skal udføre. 


Fx - om det er byggeledelse, eller bare tilsyn den byggesagkyndige skal udføre - eller er det også rådgivning i forbindelse med gennemgang af projekt og kontrakt?   
  
Hvor udførligt projektet er beskrevet i tegninger og beskrivelse - både hvad gælder arkitektdelen og ingeniørdelen? 


Hvor erfaren en entreprenør der skal udføre byggeriet? 


Og meget andet, der har betydning for hvor mange timer den byggesagkyndige skal bruge på opgaven.   
  
En erfaren byggesagkyndig kan ud fra en vurdering af projekt materialet, forholdene på stedet samt en drøftelse af hvad i forventer ville kunne give et overslag på det forventede tidsforbrug.  
  
En byggesagkyndigs rådgivning betales med omkring 800 - 1000 kroner i timen.  
  
Læs mere: [Tilsyn og kontrol med dit nye enfamiliehus](/tilsyn-og-kontrol-med-udfoerelsen-af-dit-nye-enfamiliehus-18385/ "kontrol")

 

